ΓΡΑΠΤΗ ΕΡΩΤΗΣΗ E-1912/96 υποβολή: Gastone Parigi (NI) προς την Επιτροπή (11 Iουλίου 1996)

Θέμα: Περβαλλοντική καταστροφή στην Κάρνια

Έχοντας υπόψη ότι τα εξαιρετικά καιρικά φαινόμενα που έπληξαν πρόσφατα με μεγάλη σφοδρότητα την Κάρνια στο άνω Φριούλι, προκάλεσαν τεράστιες ζημιές στις εσωτερικές και διεθνείς οδικές και σιδηροδρομικές οδούς επικοινωνίας, σε γέφυρες, σε πολλές κατοικίες και σε πάμπολλες εγκαταστάσεις και δομές παραγωγής 7

έχοντας υπόψη ότι η καταστροφή αυτή προκάλεσε πολλά θύματα και ανάγκασε πολλούς κατοίκους της περιοχής να καταφύγουν σε καταυλισμούς που δημιουργήθηκαν υπό την εποπτεία της Πολιτικής Άμυνας 7

έχοντας υπόψη ότι οι ενισχύσεις που χορήγησαν οι ιταλικοί δημόσιοι οργανισμοί, παρά την έγκαιρη διάθεσή τους, αποδεικνύονται ήδη ανεπαρκείς σε σχέση με την έκταση της καταστροφής, που αφορά και το περιβάλλον, και τις ανάγκες που δημιουργήθηκαν στους κατοίκους της περιοχής 7

ερωτάται η Επιτροπή εάν δεν κρίνει ότι είναι ανάγκη να χορηγήσει κατεπειγόντως κοινοτική χρηματοδότηση για την αποκατάσταση και την ανασυγκρότηση αυτών των περιοχών και των πληθυσμιακών κέντρων.

Απάντηση του κ. Santer εξ ονόματος της Επιτροπής (13 Σεπτεμβρίου 1996)

Η Επιτροπή εκφράζει όλη της την συμπάθεια στους ιταλικούς πληθυσμούς που επλήγησαν σκληρά από κακοκαιρία, η οποία προκάλεσε καταστροφές σε ένα μέρος της περιοχής Haut-Frioul τον Ιούνιο του 1996.

Η Επιτροπή λυπάται για το γεγονός ότι η κοινοτική δράση έκτακτης βοήθειας στους πληθυσμούς της Κοινότητας που πέφτουν θύματα καταστροφών, στόχος της οποίας είναι η παροχή γρήγορης και ουσιαστικής βοήθειας στους ευρωπαίους πολίτες που πλήττονται από τέτοια σοβαρά γεγονότα, στερείται πιστώσεων για το τρέχον έτος λόγω του ότι στην αντίστοιχη θέση του προϋπολογισμού (Β4-3400) ενεγράφη η ένδειξη p.m. κατά την έγκριση του προϋπολογισμού του 1996 από το Κοινοβούλιο. Τον Ιούνιο του 1996 η Επιτροπή πρότεινε στην αρμόδια για τον προϋπολογισμό αρχή μία έκτακτη ενίσχυση ύψους 1 εκατ. ECU για την εν λόγω θέση, την οποία η επιτροπή προϋπολογισμού του Κοινοβουλίου μείωσε κατά 300.000 ECU, ποσό το οποίο ήθελε να διαθέσει στην Ιρλανδία λόγω των σοβαρών πλημμυρών που έγιναν το Ιανουάριο του 1996.

Όσον αφορά τις δυνατότητες παρέμβασης των κοινοτικών διαρθρωτικών ταμείων στις επιλέξιμες ζώνες του στόχου 5β, επισημαίνεται ότι, ανεξάρτητα από την ιδιαίτερη προσοχή που αποδίδει η Επιτροπή στις περιπτώσεις φυσικών καταστροφών, οι κοινοτικοί πόροι που διατέθηκαν κατά την περίοδο 1994-1999 ήταν σταθεροί και δεν προβλέπονταν αποθεματικά για την αύξηση σε περίπτωση ανάγκης των πιστώσεων κάποιου ειδικού προγράμματος. Το κοινό έγγραφο προγραμματισμού για τις ζώνες της περιφέρειας Φριούλη-Βενετία Τζουλιάνα που εμπίπτουν στον στόχο 5β, στην οποία διατέθηκε το ποσό των 44 εκατ. ECU υπό την μορφή κοινοτικής ενίσχυσης για την περίοδο 1994-1999, μπορεί συνεπώς να λάβει μόνο πρόσθετους πόρους που οφείλονται στην τιμαριθμική αναπροσαρμογή των κοινοτικών επιδομάτων τα οποία ανέρχονται προς το παρόν σε 921.000 ECU.

Προκειμένου να αντιμετωπίσει τις ζημιές που προκλήθηκαν από αυτές τις καταστροφικές πλημμύρες, η Επιτροπή είναι έτοιμη να εξετάσει, στο πλαίσιο της συνεργασίας και συγκεκριμένα της επιτροπής παρακολούθησης του εν λόγω εγγράφου, τις προτάσεις των ιταλικών αρχών που έχουν ως στόχο την χρηματοδότηση της ανασύστασης του γεωργικού και δασικού δυναμικού που υπέστη ζημιές, την προστασία του περιβάλλοντος και τη διατήρηση της υπαίθρου καθώς και τη βελτίωση των αγροτικών υποδομών με την διάθεση του συνόλου ή μέρους των πόρων που οφείλονται λόγω της τιμαριθμικής αναπροσαρμογής ή με την τροποποίηση του εγγράφου που θα προκαλούσε μεταφορά πόρων από το ποσό που έχει διατεθεί για τα υφιστάμενα μέτρα.

Εξάλλου, το έγγραφο προβλέπει ήδη για την περίοδο 1994-1999, ένα ποσό ύψους 11,38 εκατ. ECU δημόσιων πόρων (εκ των οποίων τα 2,84 από το Ευρωπαϊκό Γεωργικό Ταμείο Προσανατολισμού και Εγγυήσεων - Τμήμα Προσανατολισμού) για δράσεις προστασίας του εδάφους και πρόληψης των υδρογεωλογικών ζημιών και των πλημμυρών. Η Επιτροπή θα υποστηρίξει στο πλαίσιο της συνεργασίας οποιαδήποτε πρόταση των ιταλικών αρχών με στόχο τον καθορισμό των ετήσιων προβλέψεων για τη χρησιμοποίηση αυτών των πόρων.